PTTEP คว้าสุดยอดองค์กรนวัตกรรม-องค์ความรู้ระดับภูมิภาค
“ปตท.สผ.” คว้ารางวัลสุดยอดองค์กรด้านนวัตกรรมและองค์ความรู้ระดับภูมิภาคเอเชียตะวันออกเฉียงใต้
“ปตท.สผ.” คว้ารางวัลสุดยอดองค์กรด้านนวัตกรรมและองค์ความรู้ระดับภูมิภาคเอเชียตะวันออกเฉียงใต้
6 ธ.ค. 2565

นางนาถฤดี โฆสิตาภัย รองกรรมการผู้จัดการใหญ่ กลุ่มงานกลยุทธ์และพัฒนาธุรกิจ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เป็นผู้แทนบริษัทเข้ารับรางวัลสุดยอดองค์กรด้านนวัตกรรมและองค์ความรู้ ในระดับภูมิภาคเอเชียตะวันออกเฉียงใต้ ประจำปี 2565 (Most Innovative Knowledge Enterprise Award 2022 หรือ SEA MIKE Award 2022) ในระดับโกลด์ (Gold Level) ซึ่งเป็นรางวัลสูงสุด จาก ดร.วินเซนต์ ริเบียร์ กรรมการผู้จัดการ สถาบันที่ปรึกษาด้านการจัดการความรู้และนวัตกรรมเอเชียตะวันออกเฉียงใต้ (IKI-SEA) มหาวิทยาลัยกรุงเทพ จากการที่ ปตท.สผ. มีการส่งเสริมการสร้างสรรค์นวัตกรรมและองค์ความรู้อย่างเป็นระบบทั้งภายในองค์กรและร่วมกับพันธมิตรในหลายภาคส่วน ตลอดจนมีวัฒนธรรมองค์กรที่สนับสนุนการคิดค้นเทคโนโลยีและนวัตกรรมอย่างต่อเนื่องเพื่อการเติบโตอย่างยั่งยืน
สำหรับ SEA MIKE Award เป็นรางวัลที่มอบให้กับองค์กรชั้นนำที่มีการบริหารจัดการนวัตกรรมและองค์ความรู้ยอดเยี่ยมระดับโลก มีเกณฑ์การพิจารณาจากทุนทางปัญญา (Intellectual Capital) อันประกอบไปด้วย Human Capital, Relational Capital และ Structural Capital โดยเป็นรางวัลที่มีการจัดขึ้นเป็นครั้งแรกในระดับภูมิภาคเอเชียตะวันออกเฉียงใต้